proxectonos/corpus_dominio_legal_administrativo_tmp huggingface dataset:
ORDE do 31 de marzo de 2008 pola que se declara de interese galego a Fundación Pablo Borreguero Sanmartín e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 22/04/2008

Con data do 18 de marzo de 2008 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 4 de marzo de 2008 pola que se clasifica de interese deportivo a Fundación Pablo Borreguero Sanmartín, e se adscribe á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto o desenvolvemento de valores cívicos, culturais e de solidariedade a través do fomento e promoción do deporte, o desenvolvemento de calidades deportivas e humanas entre os nenos e mozos galegos, a exaltación de valores de solidariedade e compañeirismo e a promoción de intercambios de experiencias e culturas contribuíndo ao crecemento san e humano da xuventude.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Pablo Borreguero Sanmartín xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Pablo Borreguero Sanmartín no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto na normativa de xeral aplicación, en especial, á obriga de darlle publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Santiago de Compostela, 31 de marzo de 2008.
Ánxela Bugallo Rodríguez
Conselleira de Cultura e Deporte
RESOLUCIÓN do 24 de marzo de 2008 pola que se procede á publicación das subvencións concedidas en virtude da Orde do 30 de maio de 2007 pola que se establecen as bases que rexen as axudas para a realización de programas de apoio a familias monoparentais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 22/04/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas en virtude da Orde do 30 de maio de 2007 pola que se establecen as bases que rexen as axudas para a realización de programas de apoio a familias monoparentais.
Finalidade da axuda: as axudas teñen por obxecto financiar programas de apoio a familias monoparentais con fillos e fillas menores ao seu cargo, que sexan desenvolvidos por corporacións locais de forma individual ou mancomunada.
Norma reguladora: Orde do 30 de maio de 2007 pola que se establecen as bases que rexen as axudas para a realización de programas de apoio a familias monoparentais e se procede á súa convocatoria. (Diario Oficial de Galicia nº 108, do 6 de xuño).
Crédito orzamentario: 200.000 euros con cargo á aplicación orzamentaria 05.20.312G.460.2.
Santiago de Compostela, 24 de marzo de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "07700D003P012.PDF"
RESOLUCIÓN do 9 de abril de 2008 pola que se convoca un curso básico de protección.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 21/04/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso básico de protección, que deberá desenvolverse conforme as seguintes bases:
Obxectivos:
-Coñecer as teorías e as técnicas de protección estática e dinámica, así como a protección de personalidades.
-Dominar diversas técnicas do tiro policial e da condución de seguridade na protección de persoas.
Destinatarios:
Persoal dos corpos de policía local de Galicia e da unidade do CNP adscrita á Comunidade Autónoma de Galicia que non fixesen ningunha das edicións anteriores deste mesmo curso.
Inscrición:
A inscrición dos participantes será totalmente gratuíta.
Prazas:
30 prazas.
Solicitudes:
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 16 de maio ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas:
O curso realizarase en datas do 26 ao 28 de maio.
O horario será das 9.30 ás 14.00 e das 15.30 ás 19.00 horas os días 26 e 27; e o día 28 en horario das 9.30 ás 13.30 horas, cunha duración de 20 horas lectivas.
Contido:
I. Seguridade, protección e autoprotección.
II. Condución de seguridade en protección.
III. Técnicas de tiro policial en protección.
Relación de admitidos:
A relación de admitidos farase pública o día 21 de maio a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando aos teléfonos 886 20 61 17/118 e na páxina web:
http://agasp.xunta.es.
Lugar:
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia:
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións:
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 9 de abril de 2008.
P.S. (Disposición primeira Orde do 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "07600D009P029.PDF"
CORRECCIÓN de erros.-Orde do 12 de marzo de 2008 pola que se crean os Premios Nacionais da Cultura Galega e se convocan para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 21/04/2008

Advertido erro na citada orde, publicada no Diario Oficial de Galicia nº 56, do luns 24 de marzo de 2008, procede realizar a seguinte corrección:
Na páxina 4.826, onde di:
«2. O importe dos premios financiarase con cargo aos créditos orzamentarios correspondentes ás partidas 12.02.432B.640.1 e 12.03.433A.640.0 dos orzamentos xerais da Comunidade Autónoma para o exercicio 2008».
Debe dicir:
«2. O importe dos premios financiarase con cargo aos créditos orzamentarios correspondentes ás partidas 12.02.432B.640.1 e 12.03.433A.640.1 dos orzamentos xerais da Comunidade Autónoma para o exercicio 2008».
ORDE do 7 de marzo de 2008 pola que se declara de interese galego a Fundación Orden del Camino de Santiago e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 21/04/2008

Con data do 29 de febreiro de 2008 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 19 de febreiro de 2008 pola que se clasifica de interese cultural a Fundación Orden del Camino de Santiago e se adsribe á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a promoción do Camiño de Santiago, a difusión do Camiño de Santiago, a conservación da cultura en xeral do camiño de Santiago e a difusión da cultura en todos os seus ámbitos.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3 a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Orden del Camino de Santiago xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Orden del Camino de Santiago no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto na normativa de xeral aplicación, en especial á obriga de darlles publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o que se formula, e a solicitar as preceptivas autorizacións do protectorado.
Santiago de Compostela, 7 de marzo de 2008.
Ánxela Bugallo Rodríguez
Conselleira de Cultura e Deporte
RESOLUCIÓN do 10 de abril de 2008 pola que se nomea secretario xeral do Consello Consultivo de Galicia a Juan José Gallego Fouz.
CONSELLO CONSULTIVO DE GALICIA — II. AUTORIDADES E PERSOAL — 22/04/2008

De conformidade co previsto no artigo 21.3º da Lei 9/1995 de creación deste Consello e 32.1º do seu Regulamento de organización e funcionamento, e logo de acordo unánime do Pleno do Consello Consultivo do 9 de abril de 2008,
RESOLVO:
Nomear secretario xeral do Consello Consultivo de Galicia a Juan José Gallego Fouz, con todos os dereitos e obrigas propias do cargo, debendo procederse á publicación desta resolución no Diario Oficial de Galicia.
Santiago de Compostela, 10 de abril de 2008.
Mª Teresa Conde-Pumpido Tourón
Presidenta do Consello Consultivo de Galicia
RESOLUCIÓN do 15 de abril de 2008, da Dirección Xeral de Ordenación e Innovación Educativa, pola que se comunican os lugares de publicación das listas provisionais de solicitudes admitidas e excluídas presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas entre o 1 de setembro de 2007 e o 31 de marzo de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2008

Recibíronse solicitudes ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa.
Co obxecto de continuar coa súa tramitación administrativa, a Dirección Xeral de Ordenación e Innovación Educativa da Consellería de Educación e Ordenación Universitaria
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e mais nos das súas delegacións provinciais, así como na páxina web desta consellería, as listas provisionais de solicitudes admitidas e excluídas presentadas ao abeiro do punto sétimo, alínea b), da citada Resolución do 1 de abril de 2005, e recibidas entre o 1 de setembro de 2007 e o 31 de marzo de 2008.
Segundo.- Informar que contra estas listas provisionais os interesados poderán presentar reclamacións e achegar os documentos e xustificantes que coiden pertinentes no prazo de dez días hábiles contados a partir do día seguinte ao da publicación deste anuncio no Diario Oficial de Galicia, perante a Dirección Xeral de Ordenación e Innovación Educativa da Consellería de Educación e Ordenación Universitaria, edificio administrativo San Caetano, bloque II, 2º andar, 15781 Santiago de Compostela (A Coruña).
Santiago de Compostela, 15 de abril de 2008.
María José Pérez Mariño
Directora xeral de Ordenación e Innovación Educativa
RESOLUCIÓN do 13 de marzo de 2008 pola que se publican as subvencións concedidas ao abeiro da Orde do 31 de xaneiro de 2007 pola que se regulan as bases polas que se rexerá a concesión de subvencións destinadas á prestación de servizos sociais polas corporacións locais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 21/04/2008

De conformidade co disposto no artigo 18.1º da Lei 38/2003, do 17 de novembro, xeral de subvencións e no artigo 15 da Lei 9/2007, do 13 de xuño, de subvencións de Galicia, publícanse as subvencións concedidas en virtude da Orde do 31 de xaneiro de 2007, pola que se regulan subvencións destinadas á prestación de servizos sociais polas corporacións locais, modificada pola Orde do 23 de abril de 2007, pola Orde do 12 de xullo de 2007 e pola Orde do 22 de outubro de 2007.
O importe total destinado ao financiamento destas subvencións correspondentes ao exercicio 2007 ascendeu a 39.558.156,49 , repartido nas seguintes aplicacións dos orzamentos xerais da Comunidade Autónoma galega para o ano 2007: 533.722,00  con cargo á aplicación orzamentaria 05.31.312F.460.2 (Plan Xitano); 19.392.937,38  con cargo á aplicación orzamentaria 05.31.313C.460.2; 2.644.127,67 , con cargo á aplicación orzamentaria 05.31.313C.460.5; 7.000.000,00 , con cargo á aplicación orzamentaria 05.31.313C.460.6; 1.265.801,44 , con cargo á aplicación orzamentaria 05.31.313C.760.0; 1.208.364,00 . con cargo á aplicación orzamentaria 05.31.313C.760.1; 7.034.926,00 . con cargo á aplicación orzamentaria 05.31.313C.760.2 e 458.278,00 . con cargo á aplicación orzamentaria 05.31.312E.761.0. Ademais, con cargo aos créditos correspondentes ás anualidades 2008 e 2009 da aplicación orzamentaria 05.31.313C.760.2, concedéronse subvencións de carácter plurianual polas contías de 1.548.064,72 
para o exercicio 2008 e de 700.000  para o exercicio 2009.
Destas subvencións, as destinadas a financiar gastos correntes correspondentes ao exercicio 2007 foron cofinanciadas con fondos finalistas procedentes da Administración xeral do Estado nunha contía de 7.595.643,82  a través do Plan concertado de prestacións básicas de servizos sociais de corporacións locais (Ministerio de Traballo e Asuntos Sociais) e de 9.644.127,67  a través dos fondos destinados á atención de persoas en situación de dependencia (Imserso).
Santiago de Compostela, 13 de marzo de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "07600D001P007.PDF"
Ver referencia pdf "07600D002P012.PDF"
RESOLUCIÓN do 31 de marzo de 2008 pola que se fai pública a concesión de dúas bolsas de formación na área de documentación e biblioteconomía.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 25/04/2008

A resolución da Escola Galega de Administración Pública do 28 de novembro de 2007 (DOG nº 236, do 7 de decembro) aproba as bases reguladoras e procede á convocatoria de dúas bolsas de formación na área de documentación e biblioteconomía.
En virtude do disposto na base novena desta resolución, e tendo en conta a proposta da comisión de avaliación e selección prevista na base sexta da referida convocatoria, a dirección deste organismo
RESOLVE:
Primeiro.-Ordenar a publicación no Diario Oficial de Galicia da identidade das persoas beneficiarias das bolsas e o importe da axuda concedida.
Estes datos xúntase como anexo.
Segundo.-No caso de se producir a renuncia a esta bolsa, de acordo co establecido na base décimo terceira, será adxudicada ao/á candidato/a que corresponda, segundo a orde de puntuación, dos/das que figuran na listaxe de reserva publicada na páxina web oficial da EGAP.
Santiago de Compostela, 31 de marzo de 2008.
P.D. (Resolución 17-12-2007;
DOG nº 2, do 3-1-2008).
Javier Corrales Piquero
Secretario xeral da Escola Galega de Administración Pública
ANEXO
NIF: 33311810-J.
Adxudicataria: Rebeca Núñez Rouco.
Importe: 14.400 .
NIF: 32679603-F.
Adxudicataria: María Ibáñez Pena.
Importe: 14.400 .
CORRECCIÓN de erros.-Orde do 15 de febreiro de 2008 pola que se establecen as bases reguladoras das axudas para a mellora da eficacia e sustentabilidade das explotacións agrarias e para a incorporación de novos activos agrarios, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 25/04/2008

Advertidos erros na devandita Orde do 15 de febreiro de 2008, publicada no Diario Oficial de Galicia nº 38, do 22 de febreiro de 2008, cómpre facer as seguintes correccións:
-Na páxina 3.011, no artigo 3º, punto 5, onde di: « poderán solicitar estas axudas, excepto os incrementos por beneficio de mozos, de beneficiarios de máis de 40 anos e menos de 50, e por explotación de produción ecolóxica, e sempre que cumpran o resto das obrigas,...», debe dicir: « poderán solicitar estas axudas, e sempre que cumpran o resto das obrigas,...».
-Na páxina 3.013, no artigo 7º, punto 1, letra a), parágrafo 2º, onde di: «Non obstante, o número máximo de plans poderanse incrementar ata 4 no caso de fusión de explotacións para a creación dunha entidade asociativa.», debe dicir: «Ademais, no caso da fusión de explotacións permitirase solicitar un plan adicional para a creación dunha entidade asociativa.».
-Na páxina 3.014, no artigo 7º, punto 2, letra h, engadirase despois do punto 2º: «Ás porcentaxes anteriores incrementaranse as porcentaxes referidas nas letras c), d) ou e) do punto 2 deste artigo, segundo se encadre nunha delas o beneficiario da axuda».
-Na páxina 3.014, no artigo 7º, punto 2, letra d, onde di: «Se o beneficiario da axuda é un agricultor/a profesional,... », debe dicir: «Se o beneficiario da axuda é un agricultor/a,... ».
-Na páxina 3.015, no artigo 10º, punto 2, letra b), onde di: «unha renda procedente daquela, medida en termos de marxe neta, superior ao 35% da renda de referencia e inferior ao 120% desta.», debe dicir: «unha renda procedente daquela, medida en termos de marxe neta, polo menos do 35% da renda de referencia e inferior ao 120% desta.»
-Na páxina 3.017, no artigo 12º, punto 2, letra c), onde di: «Cando o mozo teña aprobado un contrato de explotación sustentable.», debe dicir: «Cando o mozo teña aprobado un contrato de explotación sustentable. Neste caso, o incremento virá condicionado a que a dita aprobación sexa anterior á data de certificación do expediente de primeira instalación.».
-Na páxina 3.038, no punto 5, parágrafo segundo do impreso MR409A, onde di: «durante seis anos a partir da aprobación do plan.», debe dicir: «durante seis anos desde a presentación da solicitude.».
RESOLUCIÓN do 9 de abril de 2008 pola que se ordena a publicación do acordo do Consello da Xunta de Galicia do 21 de febreiro de 2008 polo que se declaran festas de Galicia de interese turístico na provincia de Lugo a Festa da Filloa de Muimenta, que se celebra en Muimenta no concello de Cospeito, e a Festa do Ourizo de Cervo, que se celebra no concello de Cervo.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 25/04/2008

O Consello da Xunta de Galicia, na súa reunión do día 21 de febreiro de 2008, adoptou, por proposta do conselleiro de Innovación e Industria, o seguinte acordo:
Declarar festas de Galicia de interese turístico na provincia de Lugo a Festa da Filloa de Muimenta, que se celebra o primeiro de maio en Muimenta no concello de Cospeito, e a Festa do Ourizo de Cervo, que se celebra no mes de marzo no concello de Cervo, de conformidade co establecido no Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 9 de abril de 2008.
P.D. (Orde 23-10-2007)
Emilio Nogueira Moure
Secretario xeral da Consellería de Innovación
e Industria
DECRETO 78/2008, do 10 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de acondicionamento da estrada AC-433 A Ponte do Porto-Laxe. Clave AC/06/065.01.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 25/04/2008

Con data do 25 de marzo de 2008, o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción de acondicionamento da estrada AC-433 A Ponte do Porto-Laxe (clave AC/06/065.01).
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración por mellorar as condicións de mobilidade pola estrada, respectando a singularidade paisaxística da zona. Por iso a actuación ten dúas concepcións.
Nun primer treito, onde está previsto o maior volume de tráfico, realízase unha corrección de trazado para evitar a zona de travesía. Así mesmo, mellorase a entrada ao concello de Laxe incrementando o número de beirarrúas e de aparcadoiros. Todo iso suporá unha importante mellora na seguridade viaria e na comodidade dos usuarios da zona, ao diminuír, por unha parte, as posibilidades de atropelos e, por outra, os tempos de percorrido.
Nun segundo treito, onde o volume de tráfico é menor, o obxectivo é mellorar as condicións de circulación coa mínima ocupación e afección. Por iso, sen un aumento da velocidade específica de circulación, melloraranse os firmes, os drenaxes, as márxenes e as incorporacións á estrada.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día dez de abril de dous mil oito,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción de acondicionamento da estrada AC-433 A Ponte do Porto-Laxe (clave AC/06/065.01).
Santiago de Compostela, dez de abril de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 31 de marzo de 2008 pola que se determinan as épocas hábiles de caza durante a tempada 2008-2009.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 23/04/2008

Advertidos erros no texto da citada orde, publicada no Diario Oficial de Galicia número 65, do 4 de abril de 2008, cómpre publicar as seguintes correccións:
-Na páxina 5.814, no artigo 16º, número 1.a), onde di: «...a) Arcea (Scolopax rusticola) e agacha (Gallinago gallinago): poderase prolongar o período hábil de caza para estas especies ata o día 1 de febreiro de 2009...», debe dicir: «...a) Arcea (Scolopax rusticola) e agacha (Gallinago gallinago): poderase prolongar o período hábil de caza para estas especies ata o día 1 de febreiro de 2009, en terreos cinexéticos de réxime especial e logo da solicitude acompañada dun plan de aproveitamento cinexético aprobado...».
Na paxina 5.815, no artigo 16º, apartado 2.c), onde di: «...Desde o 12 de outubro de 2008 ata o 31 de xaneiro de 2009 os servizos de Conservación da Natureza poderán autorizar as modalidades de gancho, montaría e axexo, nos terreos cinexéticos de réxime especial. Esta autorización requerirá a presentación dun plan de aproveitamento cinexético....», debe dicir: «...Desde o 12 de outubro de 2008 ata o 31 de xaneiro de 2009 os servizos de Conservación da Natureza poderán autorizar as modalidades de gancho, montaría e axexo, os xoves, sábados, domingos e festivos, nos terreos cinexéticos de réxime especial. Esta autorización requerirá a presentación dun plan de aproveitamento cinexético....».
CORRECIÓN de erros.-Resolución do 9 de abril de 2008, da Secretaría Xeral de Emigración, pola que se convocan e se regulan as axudas correspondentes ao programa Volver á terra para residentes no exterior, durante o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 23/04/2008

Con data 16 de abril de 2008 publicouse no Diario Oficial de Galicia nº 73 a Resolución do 9 de abril de 2008, da Secretaría Xeral de Emigración, pola que se convocan e se regulan as axudas correspondentes ao programa Volver á terra para residentes no exterior, durante o ano 2008, sen o anexo III. Advertido este erro procédese á súa publicación.
Ver referencia pdf "07800D004P021.PDF"
CORRECCIÓN de erros.-Resolución do 28 de febreiro de 2008, da Dirección Xeral de Transportes, pola que se convoca a realización das probas para a obtención e renovación do certificado CE de conselleiros de seguridade para o transporte de mercadorías perigosas por estrada e por ferrocarril.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 23/04/2008

Advertidos erros na resolución do 28 de febreiro de 2008, da Dirección Xeral de Transportes, pola que se convoca a realización das probas para a obtención e renovación do certificado CE de conselleiros de seguridade para o transporte de mercadorías perigosas por estrada e por ferrocarril, publicada no Diario Oficial de Galicia do 10 de abril de 2008, cómpre facer as seguintes correccións:
Na páxina 6.210, base quinta, punto 1º na que se fixan os dereitos de exame, onde di: «No suposto de que os aspirantes se presenten a todas as especialidades dun modo os dereitos de exame fíxanse na cantidade de cento catro euros con nove céntimos (104,09)», debe dicir: «No suposto de que os aspirantes se presenten a todas as especialidades dun modo, os dereitos de exame fíxanse na cantidade de vinte euros con noventa e oito céntimos (20,98)».
Na páxina 6.210,  base quinta, punto 2, na que se fixa a clave da taxa, onde di: «Denominación: dereitos de exame probas transportista; clave: 31.1.2006)», debe dicir: «Denominación: dereitos de exame probas transportista; clave: 31.01.06)».
Por outro lado, o prazo de presentación das correspondentes solicitudes será dun mes contado a partir do día seguinte a aquel en que teña lugar a publicación desta corrección de erros no Diario Oficial de Galicia.
RESOLUCIÓN do 27 de marzo de 2008, da Dirección Xeral de Aseguramento e Planificación Sanitaria, pola que se fai pública a relación de axudas sociais concedidas ao abeiro da Orde do 29 de novembro de 2007 pola que se abriu o prazo de presentación de solicitudes para o seu pagamento e previstas na disposición adicional primeira da Lei 14/2006, do 28 de decembro, de orzamentos xerais da Comunidade Autónoma de Galicia para o ano 2007.
CONSELLERÍA DE SANIDADE — III. OUTRAS DISPOSICIÓNS — 23/04/2008

A disposición adicional primeira da Lei 14/2006, do 28 de decembro, de orzamentos xerais da Comunidade Autónoma de Galicia para o ano 2007, recoñeceu unha axuda social ás persoas hemofílicas ou con outras coagulopatías conxénitas que contraesen a hepatite C como consecuencia de teren recibido tratamento con concentrados de factores da coagulación no ámbito do sistema sanitario público de Galicia. Deste xeito, con data do 7 de decembro de 2007, publícase a Orde do 29 de novembro de 2007 pola que se abre o prazo de presentación de solicitudes para o pagamento de axudas sociais consistentes no pagamento, por unha soa vez, dunha axuda por importe de 12.000  a aqueles que figuren inscritos no censo definitivo previsto no artigo 80 da Lei 55/1999, do 28 de decembro, de medidas fiscais, administrativas e da orde social.
Na súa virtude,
RESOLVO:
Facer pública a relación das axudas sociais recoñecidas ao amparo desta orde, de conformidade coa relación que figura como anexo na presente resolución.
Santiago de Compostela, 27 de marzo de 2008.
Germán Gonzalez Pazó
Director xeral de Aseguramento e Planificación Sanitaria
ANEXO
Aplicación orzamentaria: 1301.411A.480.1.
Importe da axuda por beneficiario: 12.000 .
Beneficiarios.
(Nº inscrición censo).
Ver referencia pdf "07800D005P026.PDF"
RESOLUCIÓN do 14 de abril de 2008, da Dirección Xeral de Ordenación e Innovación Educativa, pola que se fai pública a proposta de selección dos alumnos desta comunidade autónoma que participarán na actividade de aulas da natureza no ano 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/04/2008

Por Orde do 15 de xaneiro de 2008 (DOG do 4 de febreiro), a Consellería de Educación e Ordenación Universitaria convocou axudas para a realización de actividades de aulas da natureza durante o ano 2008.
Efectuada a valoración de solicitudes polas comisións provinciais previstas no punto 4.1º da devandita orde, e conforme a proposta conxunta da comisión constituída con tal fin nesta dirección xeral, e en función das atribucións que me foron conferidas pola orde de referencia.
RESOLVO:
Propoñer a selección de alumnos para participar na actividade de aulas da natureza que se sinala no anexo que se xunta a esta resolución.
Santiago de Compostela, 14 de abril de 2008.
Mª José Pérez Mariño
Directora xeral de Ordenación e Innovación Educativa
Ver referencia pdf "07900D005P016.PDF"
RESOLUCIÓN do 3 de abril de 2008 pola que se lles dá publicidade ás axudas concedidas ao abeiro da Orde do 22 de maio de 2007, pola que se aprobaron as bases reguladoras para a concesión das subvencións para o fomento da propiedade industrial, no ámbito da Comunidade Autónoma de Galicia, e se procede á súa convocatoria para o ano 2007 (Diario Oficial de Galicia número 123, do 27 de xuño).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2008

O artigo 14 da orde reguladora dispón: «Unha vez que finalice o prazo de presentación de solicitudes publicarase no Diario Oficial de Galicia a relación de subvencións con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas con cargo ás aplicacións orzamentarias 10.02.561A.770.0 e 10.02.561A.781.0, para a realización de trámites de concesión, mantemento, transmisión ou análise de rexistrabilidade en relación con títulos de propiedade, ao abeiro da Orde do 22 de maio de 2007 pola que se aprobaron as bases reguladoras para a concesión das subvencións para o fomento da propiedade industrial, no ámbito da Comunidade Autónoma de Galicia, e se procede á súa convocatoria para o ano 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación e Industria
Ver referencia pdf "07900D005P016.PDF"
Ver referencia pdf "07900D006P017.PDF"
Ver referencia pdf "07900D007P023.PDF"
ORDE do 27 de marzo de 2008 pola que se fixan os prezos de venda ao público de diversas publicacións da Consellería de Cultura e Deporte.
CONSELLERÍA DE CULTURA E DEPORTE — III. OUTRAS DISPOSICIÓNS — 28/04/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de emitido o informe favorable pola Consellería de Economía e Facenda, e publicadas no Diario Oficial de Galicia.
Para cumprir este mandato, e despois de emitir o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 27 de marzo de 2008.
Ánxela Bugallo Rodríguez
Conselleira de Cultura e Deporte
ANEXO
-A cidade pracenteira: da verbena ao cabaré: 35 .
-Sinfonía nº 1: 80 .
-Videoclisión. Relacións entre teleseries e videoclips en 6 capítulos: 3 .
-Sinfonía nº 1. Redución para Piano: 15 .
-Rexistros e hábitos. Máquina de tempo. Imaxes de espazo: 10 .
-Ione Robinson. Arte pola liberdade. Fotografías e debuxos 1938-1939: 20 .
-O deseño gráfico na colección do Museo Massó: 18 .
-Mapas, cosmogonías e puntos de referencia: 16 .
-Dramaturxia. Teoría e práctica: 23 .
-Fatasías republicanas: 15 .
-Escultura cerámica ibérica contemporánea: 34 .
-Regreso ao deserto: 12 .
-Roman Signer. Esculturas e instalacións: 15 .
-Sonata para piano: 18 .
-Sinfonieta en Fa: 30 .
-Sonata para violín e piano: 30 .
-VIII Bienal de Lalín Pintor Laxeiro: 9 .
-Elena Colmeiro. Construtora no tempo: 20 .
-III Congreso da Sociedade Española de Acústica Forense: 13 .
-III Congreso Internacional de Fonética Experimental: 19 .
-Álbums para o reencontro. Ribadavia e os ribadavienses V: 6,50 .
-Estradas e camiños: 20 .
-Congreso internacional sobre musealización de xacementos arqueolóxicos. Conservación e presentación de xacementos no medio rural. O impacto social no territorio: 20 .
-Plantando libros: 6 .
-Sri Pada: pasos de peregrino, pegada de deuses: 25 .
-A batalla dos xéneros: 20 .
-Manuel Quintana Martelo: 25 .
-La batalla de los géneros: 20 .
-Catálogo documental. Comisiones provinciales de monumentos históricos y artísticos de Galicia: 27 .
-Artistas con Unicef 2007: 10 .
-Cultura-culturas: doazón de arte e arqueoloxía de Caja Madrid ao Museo de Montserrat: 37 .
-Rostros da memoria: 10 .
-Fernando de Casas y Novoa. Contexto, formación e obra: 28,50 .
RESOLUCIÓN do 26 de marzo de 2008 pola que se convoca un curso sobre instrución de atestados, investigación de accidentes e alcoholemias.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 03/04/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso sobre instrución de atestados, investigación de accidentes e alcoholemias, que deberá desenvolverse conforme as seguintes bases:
Obxectivos.
-Actualizarse na elaboración de atestados e dilixencias policiais.
-Afondar na instrución de atestados por delitos relacionados co tráfico e os accidentes.
-Coñecer as técnicas máis comúns na investigación de accidentes.
Destinatarios.
O curso vai dirixido aos membros dos corpos de policía local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 14 de abril ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (Fax: 886 20 61 22); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 21 ao 25 de abril. Os días 21 e 23 en horario das 10.00 ás 14.00 e das 15.30 ás 19.00 horas, e os días 22, 24 e 25 en horario das 9.00 ás 14.00 horas.
Relación de admitidos.
A relación de admitidos farase publica o día 16 de abril a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 886 206 117/118/109 e na páxina web: http:/agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 26 de marzo de 2008.
P.S. (Orde 31-1-2008; DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "06400D012P061.PDF"
CORRECCIÓN de erros.-Orde do 28 de decembro de 2007 pola que se aproban as bases que rexerán a convocatoria de bolsas para a formación de persoal especialista en temas de investigación mariña correspondentes ao programa de recursos humanos do Plan Galego de Investigación, Desenvolvemento e Innovación Tecnolóxica e se procede á súa convocatoria.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 04/04/2008

Advertido erro no anexo I, no último parágrafo da base 6 da devandita orde, publicada no Diario Oficial de Galicia nº 11, do 16 de xaneiro de 2008, onde di: «Os solicitantes que figuren na lista de suplentes só poderán obter a bolsa de se produciren renuncias de bolseiros antes do 30 de marzo»; debe dicir: «Os solicitantes que figuren na lista de suplentes só poderán obter a bolsa de se produciren renuncias de bolseiros antes do 30 de abril».
RESOLUCIÓN do 10 de marzo de 2008, da Secretaría Xeral de Relacións Institucionais, pola que se lles dá publicidade aos convenios de colaboración subscritos pola Vicepresidencia da Igualdade e do Benestar nos meses de setembro, outubro, novembro e decembro de 2007.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 04/04/2008

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración recollidos no artigo 3.1º.c) do texto refundido da Lei de contratos das administracións públicas, subscritos pola Vicepresidencia da Igualdade e do Benestar nos meses de setembro, outubro, novembro e decembro do ano 2007 e que se relacionan no anexo a esta resolución.
Santiago de Compostela, 10 de marzo de 2008.
Xoán Antón Pérez-Lema López
Secretario xeral de Relacións Institucionais
Ver referencia pdf "06500D001P006.PDF"
ORDE do 13 de marzo de 2008 pola que se dispón o nomeamento de membros do Consello Galego de Cooperativas.
CONSELLERÍA DE TRABALLO — II. AUTORIDADES E PERSOAL — 01/04/2008

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo 4 a composición, no artigo 5 o procedemento de nomeamento e cesamento dos membros deste órgano, e no artigo 6 as substitucións.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1998, do 20 de outubro, o artigo 5 e a disposición derradeira 1ª do Decreto 25/2001, do 18 de xaneiro, en relación co Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, o Decreto 213/2005, do 3 de agosto, que establece o nomeamento como conselleiro de Traballo, e o Decreto 536/2005, do 6 de outubro, modificado polos decretos 20/2007, do 22 de febreiro, e 14/2008, do 7 de febreiro, que establecen a estrutura orgánica da consellería,
DISPOÑO:
Artigo único:
1. O nomeamento de Félix Porto Serantes como vogal titular do Consello Galego de Cooperativas en representación da Federación Galega de Municipios e Provincias, e de Francisco J. Fraga Civeira como vogal suplente.
Santiago de Compostela, 13 de marzo de 2008.
Ricardo Jacinto Varela Sánchez
Conselleiro de Traballo
ORDE do 13 de marzo de 2008 pola que se dispón o cesamento de membros do Consello Galego de Cooperativas.
CONSELLERÍA DE TRABALLO — II. AUTORIDADES E PERSOAL — 01/04/2008

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo 4 a composición, no artigo 5 o procedemento de nomeamento e cesamento dos membros deste órgano, e no artigo 6 as substitucións.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e da súa Presidencia, reformada pola Lei 11/1998, do 20 de outubro, o artigo 5 e a disposición derradeira 1ª do Decreto 25/2001, do 18 de xaneiro, en relación co Decreto 232/2005, do 11 de agosto, polo que se fixa a estructura orgánica dos departamentos da Xunta de Galicia, o Decreto 213/2005, do 3 de agosto, que establecen o nomeamento como conselleiro de Traballo, e o Decreto 536/2005, do 6 de outubro, modificado polos decretos 20/2007, do 22 de febreiro, e 14/2008, do 7 de febreiro, que establecen a estrutura orgánica da consellería,
DISPOÑO:
Artigo único:
1. O cese de Manuel García Montero como vogal titular do Consello Galego de Cooperativas en representación da Federación Galega de Municipios e Provincias, e de José Crespo Iglesias, como vocal suplente.
Santiago de Compostela, 13 de marzo de 2008.
Ricardo Jacinto Varela Sánchez
Conselleiro de Traballo
b) NOMEAMENTOS CONSELLERÍA DE TRABALLO
RESOLUCIÓN do 5 de marzo de 2008 pola que se fai pública a relación de postos de traballo do persoal de administración e servizos da Universidade de Santiago de Compostela (USC).
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 01/04/2008

Por acordo do Consello de Goberno do día 14 de novembro de 2002, facúltase a xerencia da USC para publicar periodicamente a relación de postos de traballo (RPT) que refunda as modificacións parciais que tiveron lugar na RPT aprobada como consecuencia da propia evolución que se produce nas distintas unidades que a integran.
Coa finalidade de dar cumprimento ao previsto no artigo 46 dos estatutos da USC, e de acordo co artigo 15.3º da Lei 30/1984, do 2 de agosto, de medidas para a reforma da función pública, resolvo:
Facer pública como anexo a esta resolución, a relación de postos de traballo do persoal de administración e servizos da Universidade de Santiago de Compostela, que foi aprobada na sesión do Consello Social celebrada o día 27 de decembro de 2007, e á que se incorporaron as actualizacións da Lei 16/2007, do 26 de decembro, de orzamentos xerais da Comunidade Autónoma de Galicia para o ano 2008.
Santiago de Compostela, 5 de marzo de 2008.
Pedro García Moreno
Xerente da Universidade de Santiago de Compostela
Ver referencia pdf "06200D009P043.PDF"
CORRECCIÓN de erros.-Orde do 11 de marzo de 2008 pola que se convocan licenzas por estudos para o curso 2008-2009 destinadas a funcionarios docentes non-universitarios e se aproban as súas bases de concesión.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/04/2008

Corrección de erros.-Orde do 11 de marzo de 2008 pola que se convocan licenzas por estudos para o curso 2008-2009 destinadas a funcionarios docentes non universitarios e se aproban as súas bases de concesión.
Advertido erro na devandita orde, publicada no DOG nº 57, do 25 de marzo de 2008, cómpre facer a seguinte corrección:
Na páxina 4.946, artigo 3º, punto 3, onde di: «Acreditar a posesión, como mínimo, do Celga 4 ou certificación equivalente, de acordo co disposto na Orde do 16 de xullo de 2007 (Diario Oficial de Galicia do 30 de xullo), pola que se regulan os certificados oficiais acreditativos dos niveis de coñecemento da lingua galega (Celga).»; debe dicir: «Acreditar a posesión, como mínimo, do Celga 4 ou certificación equivalente, de acordo co disposto na orde do 16 de xullo de 2007 (Diario Oficial de Galicia do 30 de xullo), pola que se regulan os certificados oficiais acreditativos dos niveis de coñecemento da lingua galega (Celga), agás para os docentes que imparten lingua galega».
CORRECCIÓN de erros.-Orde do 6 de marzo de 2008 pola que se determina o obxectivo de potencia máxima en megawatts para tramitar no período 2008-2012 e se abre o prazo para a presentación de solicitudes de autorización de parques eólicos.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/04/2008

Advertido erro na Orde do 6 de marzo de 2008 pola que se determina o obxectivo de potencia máxima en megawatts para tramitar no período 2008-2012 e se abre o prazo para a presentación de solicitudes de autorización de parques eólicos, publicada no DOG nº 54, do 17 de marzo de 2008, cómpre realizar a seguinte corrección:
Na páxina 4.594, no artigo 3º, punto 1, onde di: « e irán acompañadas da documentación indicada nos subnúmeros 2 e 3 do devandito artigo 9 », deberá dicir: «... e irán acompañadas da documentación indicada nos subnúmeros 1 e 2 do devandito artigo 9 ».
CORRECCIÓN de erros.-Resolución do 22 de outubro de 2007, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2008, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO — III. OUTRAS DISPOSICIÓNS — 02/04/2008

Advertidos erros na devandita resolución, publicada no Diario Oficial de Galicia número 211, do 31 de outubro de 2007, é necesario facer a seguinte corrección:
-No anexo III, provincia de Ourense, na páxina 17.527, onde di: «5. Baltar: 5 de febreiro, Martes de Entroido; 13 de novembro, Santo Antón», debe dicir: «5. Baltar: 5 de febreiro, Martes de Entroido; 13 de xuño, Santo Antón».